Sewe gedood deur weerlig in KZNArgieffoto Lennox Mabaso, woordvoerder van die provinsiale departement van samewerkende regering, het gesê die oorledenes het aan ŉ tradisionele seremonie in KwaNongoma deelgeneem toe hulle deur die weerlig getref is. “Voorlopige verslae dui daarop dat hulle in een van die huise was toe ‘n weerligstraal getref het.” Die provinsiale nooddienste is na die toneel ontbied. Die vier beseerdes is na nabygeleë hospitale geneem vir behandeling. Die voorval kom nadat ses mense twee weke gelede in Colenso en Paulpietersburg deur weerlig doodgeslaan is.